[{"text_idx": "#000000", "text": "Dyn yn y llys wedi 'ymosodiad' Caerdydd"}, {"text_idx": "#000001", "text": "Disgrifiad o\u2019r llun, Mae un o'r cyhuddiadau yn ymwneud a\u0302 digwyddiad ger brif adeilad Prifysgol Caerdydd"}, {"text_idx": "#000002", "text": "Mae achos llys wedi dechrau yn erbyn dyn sy'n cael ei gyhuddo o ymosod ar nifer o ferched, yn eu plith, myfyrwraig o Gaerdydd."}, {"text_idx": "#000003", "text": "Mae Tahir Nazir o Glasgow yn gwadu'r cyhuddiadau yn ei erbyn, yn eu plith, tresmasu bwriadol gyda'r bwriad o gyflawni trosedd ryw a cheisio treisio."}, {"text_idx": "#000005", "text": "Un o'r honiadau yn erbyn Mr Nazir yw iddo ymosod ar ferch mewn llety myfyrwyr yng Nghaerdydd ar 22 Medi 2015."}, {"text_idx": "#000006", "text": "Dywedodd merch iddi weld y dyn 40 oed yn gorwedd \"ar ben\" ei ffrind, a oedd \"yn feddw iawn\"."}, {"text_idx": "#000007", "text": "Mae yna honiadau i'r ddau syrthio oddi ar y gwely, gan achosi iddi hi fwrw ei phen."}, {"text_idx": "#000008", "text": "Ar o\u0302l iddo adael, honnir iddo ddychwelyd i'w plagio a chynnig ei hun iddyn nhw, cyn i rywun ddweud wrtho am adael."}, {"text_idx": "#000009", "text": "Mae yna honiad iddo hefyd dorri ffenest er mwyn mynd i mewn i'r llety."}, {"text_idx": "#000010", "text": "Mae'r cyhuddiadau eraill yn ei erbyn yn ymwneud a\u0302 honiadau gan fyfyrwyr yn ardaloedd Hulme a Fallowfield ym Manceinion."}, {"text_idx": "#000012", "text": "Cafodd Mr Nazir ei arestio ar o\u0302l i ferched oedd yn rhannu ty\u0302 yn ardal Fallowfield godi pryderon fod rhywun yn ceisio agor drysau i'w stafelloedd."}, {"text_idx": "#000015", "text": "Mae Mr Nazir yn gwadu'r cyhuddiadau yn ei erbyn ac mae'r achos yn parhau."}, {"text_idx": "#000026", "text": "Pa ochr i'r ffens? Portread artist dur o'r byd wedi Brexit"}]